Jon Rolf Skamo Hope

Jon Rolf Skamo Hope (født 17. februar 1998) er en norsk langrennsløper oppvokst i bygda Hyen i Gloppen. Han representerer Hyen Idrettslag, og ble juniorverdensmester på 10 km klassisk i 2018.


== Idrettskarriere ==


=== Sesongen 2014/15 ===
Hope kom på 13.-plass på sprinten under Junior-NM på ski 2015, og han fikk bronse på 10 km fri teknikk. På 10 km klassisk kom han på 44.-plass. Han deltok også i Ski-NM 2015, og kom der på 77.-plass på 10 km klassisk. Han kom på fjerdeplass i 17-årsklassen under Norgescupen i langrenn for junior 2014/15.


=== Sesongen 2015/16 ===
Under Ski-NM 2016 kom han på 103.-plass på 10 km fri teknikk. Han deltok i M18-klassen under Junior-NM på ski 2016, og fikk der sølv på sprinten, bak Jørgen Lippert. På 10 km fri teknikk kom han på 11.-plass, og på 15 km klassisk kom han på 40.-plass.I Norgescupen i langrenn for junior 2015/16 vant han ett av rennene i M18-klassen, og endte på femteplass totalt med 302 poeng.


=== Sesongen 2016/17 ===
Han deltok i Junior-VM på ski 2017 i USA, og kom der på 17.-plass i 20 km skiathlon, og han deltok på Norges stafettlag som vant 4 x 5 km stafett. Han kom på 17.-plass på sprinten under Junior-NM på ski 2017 i Voss, og han vant 20 km fristil og 10 km klassisk under Junior-NM i Harstad.Han kom på 42.-plass på 10 km fri teknikk under Ski-NM 2017, og han kom på tredjeplass i klassen M19-20 år under Norgescupen i langrenn for junior 2016/17.


=== Sesongen 2017/18 ===
Hoper deltok igjen i Junior-VM på ski 2018 i Sveits, og vant der 10 km klassisk. I tillegg fikk han sølv på 20 km skiatlon, bak Harald Østberg Amundsen, og han fikk gull på 4 x 5 km stafett sammen med Harald Østberg Amundsen, Håvard Moseby og Jørgen Lippert. Under Junior-NM på ski 2018 kom han på 14.-plass på sprinten og femteplass på 10 km fri teknikk. Under Ski-NM 2018 del 2 i Alta kom han på 81.-plass på 10 km klassisk.Under Norgescupen i langrenn for junior 2017/18 kom han på fjerdeplass i klassen menn 19-20 år.


=== Sesongen 2018/19 ===
Den 14. desember 2018 debuterte han i Skandinavisk Cup, med en 101.-plass på sprinten i Østersund. Hans beste plassering i Skandinavisk Cup 2018/19 ble en 16.-plass, og han endte på 57.-plass totalt med 37 poeng. Under Ski-NM 2019 del 1 kom han på 36.-plass på 15 km klassisk og på 33.-plass på 30 km skiathlon, og under Ski-NM del 2 kom han på 31.-plass på 10 km fri teknikk og 21-.plass på femmila. Under U23-NM i langrenn 2019 fikk han sølv på 15 km klassisk, bak Erland Kvisle. 
Han kom på femteplass i U23-klassen og 31.-plass i seniorklassen under Norgescupen i langrenn 2018/19. 


=== Sesongen 2019/20 ===
Han deltok i Skandinavisk Cup 2019/20, og kom der på 45.-plass totalt med 34 poeng. Under Ski-NM 2020 kom han på 37.-plass på 15 km fri teknikk, og under U23-VM på ski 2020 kom han på 12.-plass på 15 km klassisk og sjetteplass på 30 km fri teknikk. I januar kom han på fjerdeplass på 15 km klassisk under U23-NM i langrenn 2020. 
Under Norgescupen i langrenn 2019/20 kom han på niendeplass i U23-klassen og 41.-plass i seniorklassen.


=== Sesongen 2020/21 ===
Sesongåpningen i langrenn i Norge 2020 ble arrangert på Beitostølen i november, og Hope kom der på fjerdeplass på 15 km klassisk og på 15 km fri teknikk. Han markerte seg også under Ski-NM 2021, med en fjerdeplass på 15 km fri teknikk, niendeplass på 10 km klassisk og 13.-plass på 30 km skiathlon. I februar 2021 deltok han i U23-VM på ski 2021 i Finland, og fikk der gull på 4 x 5 km miksstafett. Individuelt kom han på 12.-plass på 15 km fri teknikk. 
Den 13. mars 2021 debuterte han i Verdenscupen i langrenn, med en 44.-plass på 15 km klassisk i Engadin i Sveits, og dagen etter gikk han inn til 12. plass på 50 km fri teknikk som jaktstart, der han fikk nest beste tid på selve 50 km-skirennet. Han kom på 21.-plass under Norgescupen i langrenn 2020/21.


=== Sesongen 2021/22 ===


== Verdenscupen sammenlagt ==


== Referanser ==


== Eksterne lenker ==
(en) Jon Rolf Skamo Hope – FIS (langrenn)